Lars Braun

Lars Braun, aateloituna Laurentius Nicolai Braunerskiöld (1. elokuuta 1657 Ålem, Ruotsi – 3. marraskuuta 1729 Kalmar, Ruotsi) oli professori ja lääkäri, joka toimi Turun akatemian rehtorina.

Braunin vanhemmat olivat Nils Brun (Nicolaus Broderi) ja Kristina Larsdotter Wallerius ja puoliso vuodesta 1692 Margareta Haijok (Hajock, k. 1728). Braun oli Kalmarin koulun oppilas 1670 ja ylioppilas Uppsalassa 1676, jossa hän valmistui filosofian maisteriksi 1685. Ylioppilas Strassburgissa hän oli 1687, Leidenissa 1688 ja Utrechtissa 1689, jossa hän suoritti lääketieteen tohtorin tutkinnon.  Sotalaivaston lääkäri Karlskronassa Braun oli 1690 ja Kalmarin lukion logiikan ja fysiikan lehtori 1692. Ångermanlandin maakunnan inspehtorina hän toimi 1693–1698 ja Turun akatemian lääketieteen professorina 1693, samoin kuin akatemian rehtorina 1696–1697 ja sijaisrehtorina 1697–1698. Braun oli Tarton yliopiston lääketieteen professori 1698–1701 ja 1705–1710 ja toimi välillä armeijan sotalääkärinä Kuurinmaalla 1703–1704. Hän oli sotalääkäri myös Skånessa 1710 ja amiraliteetinlääkäri Karlskronassa 1719, mistä tehtävästä hän sai eron ero 1728. Arkkiatriksi Braun nimitettiin 1719, jolloin hänet myös aateloitiin.

Lähteet 

Turun akatemian rehtorit
 Turun akatemian professorit
Ruotsalaiset aateliset
Ruotsalaiset professorit
 Ruotsalaiset lääkärit
 Ruotsalaiset opettajat
 Ruotsalaiset virkamiehet
Vuonna 1657 syntyneet
Vuonna 1729 kuolleet